Diari Oficial de la Generalitat Valenciana


Sumari del DOGV 9714, del 30-10-2023 (2023/10407)

RESOLUCIÓ de 19 d'octubre de 2023, de la Direcció General d'Interior, per la qual es publica la llista provisional de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes de desembre de 2023.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9714

Data del DOGV
:   30-10-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/10916


Data del document
:   19-10-2023

Organisme emissor
:   Conselleria de Justícia i Interior

Tipus de document
:   Resolució

Anàlisi jurídica

 Descriptors 

:   * Conselleria de Justícia i Interior
    * examen

RESOLUCIÓ de 19 d'octubre de 2023, de la Direcció General d'Interior, per la qual es publica la llista provisional de persones admeses i excloses per a la prova avaluadora del personal del Servei Específic d'Admissió que s'ha d'efectuar el mes de desembre de 2023. [2023/10439]  
La Direcció General d'Interior és, segons es deriva de l'article 12 del Decret 134/2023, de 10 d'agost, del Consell, d'aprovació del Reglament orgànic i funcional de la Conselleria de Justícia i Interior, l'òrgan administratiu encarregat de l'organització i la gestió de la convocatòria de la prova avaluadora del personal del Servei Específic d'Admissió.  
  
En aquest marc, l'article 5 de la Resolució de 5 de setembre de 2023, de la Direcció General d'Interior, per la qual s'aproven les bases generals i la convocatòria de la prova avaluadora per a l'acreditació del personal del Servei Específic d'Admissió que s'ha d'efectuar l'últim trimestre de 2023 (DOGV 9681, 12 de setembre), preveu que, una vegada acabat el termini de presentació de sol·licituds, aquest departament procedirà a publicar en el Diari Oficial de la Generalitat Valenciana i en els taulers d'anuncis corresponents la resolució que aprove la llista provisional de persones admeses i excloses per a la realització de la prova. En aquest sentit, per a les persones excloses es procedirà a indicar la causa o motiu de l'exclusió.  
En conseqüència, la present resolució, una vegada transcorregut el termini establit per a la presentació de les sol·licituds i la documentació annexa, té com a finalitat continuar el procediment iniciat seguint els terminis i els tràmits marcats en l'esmentada Resolució de 5 de setembre.  
Per tot això, i d'acord amb l'article 5 abans indicat, en relació amb l'article 12 del Decret 134/2023, de 10 d'agost, i l'article 8 de la Llei 40/2015, d'1 d'octubre, de règim jurídic del sector públic, resolc:  
  
  
Primer  
Publicar, a proposta de la comissió avaluadora a què es refereix l'article 6 de la Resolució de 5 de setembre de 2023, la llista provisional de persones admeses (annex I d'aquesta resolució) i la llista provisional de persones excloses (annex II) per a la prova avaluadora per a l'acreditació del personal del Servei Específic d'Admissió que s'ha de celebrar el mes de desembre de 2023.  
  
Segon  
La prova avaluadora s'efectuarà el dia 20 de desembre de 2023 en convocatòria única a les ciutats d'Alacant, Castelló de la Plana i València. El lloc i l'hora s'indicaran en la resolució per la qual s'aprove la llista definitiva de persones admeses i excloses per a aquesta prova.  
  
  
Tercer  
Les persones que hagen sigut excloses podran aportar, en el termini de deu dies hàbils a comptar des de l'endemà de la publicació d'aquesta resolució en el Diari Oficial de la Generalitat Valenciana, la documentació que els falte o corregir els defectes advertits.  
En concret, les persones que hagen sigut excloses per presentar una titulació acadèmica que no es corresponga amb la formalment exigida en la resolució de convocatòria, hauran d'aportar, si és el cas, una fotocòpia del títol acadèmic o resguard d'aquest, o bé, en el cas que corresponga, l'homologació per l'òrgan competent.  
  
València, 19 d'octubre de 2023.- El director general d'Interior: Arturo Alepuz Arrue.